Silius Italicus

Silius Italicus, plenius Tiberius Catius Asconius Silius Italicus (26 – 101), fuit orator, politicus et poeta Romanus, et quidem auctor Punicorum, poematis epici plus 12 000 versuum continentis.

 Vita 
 Patria et Familia 
De patria et origine Silii Italici nihil certi novimus, sed fuit senator ditissimus, qui in Campania villas multas et magnas possidebat. Filios duos habuit, quorum unus Severus ante patrem mortuus estMartialis, Epigrammata, IX 86, alter Lucius Silius Decianus patre vivo anno 94 consul suffectus factus estMartialis, Epigrammata, VIII 66,4Der Neue Pauly, Stuttgardiae 1999, T. 11, c. 557.

 Cursus honorum 
Nerone imperatore iuvenis orator sua sponte delator fuitMartialis, Epigrammata, VII 63 et famam suam laesitGaius Plinius Caecilius Secundus, Epistulae, III 7. Anno 68 consulatum ordinarium gessit, sed Aprili mense iam magistratu expulsus est, cum Nero consulem sine collegam se ipsum fecit, ut rebellionem Gaii Iulii Vindicis in Gallia opprimeretSuetonius, Nero 43. Postea Italicum "in Vitellii amicitia sapienter se et comiter" gessisse Pliniusloco citato laudat. Nam bello civili anno 69 colloquiis interfuit, quibus imperium a Vitellio in Vespasianum tranferreturTacitus, Historiae, III 65. Anno 77 proconsul Asiae factus est.

 Recessio a re publica 
Postquam Romam revertebat, Silius Italicus a vita publica recessit et villis opulentissimis in Campania vivebat. Ciceronem, cuius villam emit, et Vergilium, cuius sepulchrum apud Neapolim restituitMartialis, XI 48, valde venerabatur. Anno 101 mortuus est, de causa eius mortis Plinius epistula nos certiores facit: "Modo nuntiatus est Silius Italicus in Neapolitano suo inedia finisse vitam. Causa mortis valetudo. Erat illi natus insanabilis clavus, cuius taedio ad mortem irrevocabili constantia decucurrit usque ad supremum diem beatus et felix ...Plinius, loco citato"

 Opera 
Hic varia opera, sed praesertim Punica, carmen epicum de Secundo Bello Punico composuit.


 Notae 

Categoria:Senatores
Categoria:Proconsules Asiae
Categoria:Poetae Latini Romae antiquae
Categoria:Epici
Categoria:Auctores Latini antiqui
Categoria:Scriptores Italiae antiquae
Categoria:Nati 26
Categoria:Mortui 101